b'\n_START_ARTICLE_\nAdalbert Ricken\n_START_SECTION_\nBiografie\n_START_PARAGRAPH_\nAdalbert Ricken sa n\xc4\x83scut \xc3\xaen 1851 ca un fiu al unei mari familii destul de s\xc4\x83race cu 12 copii, ar\xc4\x83t\xc3\xa2nd devreme inteligen\xc8\x9b\xc4\x83 \xc8\x99i h\xc4\x83rnicie. Un \xc3\xaenso\xc8\x9bitor spiritual i-a f\xc4\x83cut posibil urm\xc4\x83rirea unui liceu. Astfel a urm\xc4\x83rit liceul arhiducal din Fulda \xc8\x99i dup\xc4\x83 acea seminarul teologic tot acolo, fiind hirotonit \xc3\xaen anul 1873. Dup\xc4\x83 acea a fost, p\xc3\xa2n\xc4\x83 la moartea sa, preot \xc3\xaen mai multe comune. A \xc3\xaenceput ca capelan \xc3\xaen Dermbach, Borsch \xc8\x99i Weimar apoi \xc3\xaen func\xc8\x9bie de duhovnic, mai \xc3\xaent\xc3\xa2i, din 1878, \xc3\xaen  Aufenau, apoi, din 1885, la catedrala din Fritzlar, \xc8\x99i \xc3\xaen sf\xc3\xa2r\xc8\x99it, din 1907, la parohia \xc3\xaen Lahrbach._NEWLINE_Dar renume \xc8\x99i-a f\xc4\x83cut ca micolog. \xc3\x8encep\xc3\xa2nd ca prieten de ciuperci comestibile, Ricken s-a transformat \xc3\xaentr-un cercet\xc4\x83tor de prim\xc4\x83 clas\xc4\x83 \xc3\xaen domeniul ciupercilor superioare. Lucrarea sa principal\xc4\x83 este o monografie inovatoare \xc3\xaen dou\xc4\x83 volume despre Agaricaceae-le Europei Centrale, \xc3\xaen care a destr\xc4\x83mat \xc3\xaenc\xc3\xa2lceala genurilor \xc8\x99i speciilor prin luarea in seam\xc4\x83 a caracteristicilor microscopice, \xc3\xaen special a dimensiunilor celulare, fiind considerat\xc4\x83 \xc3\xaenc\xc4\x83 \xc3\xaen prezent referin\xc8\x9b\xc4\x83 standard. Apoi, a scris cartea Vademecum f\xc3\xbcr Pilzfreunde (Vademecum pentru prietenii ciupercilor) cu chei \xc8\x99i descrieri de mai mult de 2000 de specii de ciuperci din Europa Central\xc4\x83 cu corpuri fructifere mai mari care a cunoscut mai multe edi\xc8\x9bii. Prietenosul \xc8\x99i modestul preot \xc8\x99i om de \xc8\x99tiin\xc8\x9b\xc4\x83 a fost vizitat de mul\xc8\x9bi profesori \xc8\x99i al\xc8\x9bi prieteni ai bure\xc8\x9bilor._NEWLINE_\xc3\x8en anul 1919,  Karl Johannes Kniep (1881-1930), ordinar al facult\xc4\x83\xc8\x9bii pentru biologie la Universitatea din W\xc3\xbcrzburg, a convins facultatea, s\xc4\x83 confere lui Ricken doctoratul onorific._NEWLINE_Comitetul Societ\xc4\x83\xc8\x9bii Germane de Micologie (Deutschen Gesellschaft f\xc3\xbcr Mykologie) acord\xc4\x83, din 1987, Premiul Adalbert Ricken prin rezolu\xc8\x9bie, fiind un premiu pentru cercet\xc4\x83tori laici al bure\xc8\x9bilor precum pentru micologici tineri, dotat cu 1.500 de Euro. C\xc3\xa2\xc8\x99tig\xc4\x83torii sunt desemna\xc8\x9bi de c\xc4\x83tre prezidiu.'